Twee dood toe drie trokke botsFoto: ER24 Russel Meiring, woordvoerder van ER24, het gesê na die ongeluk het ŉ klein vragmotor langs die hoofweg gestaan, terwyl twee groter vragmotors in ligte laaie op hul sye in die pad gelê het. Volgens Meiring is die liggaam van ŉ man ŉ paar meter van een van die vragmotors aangetref. Hy het reeds aan sy brandwonde beswyk en is op die toneel dood verklaar. “Twee ander pasiënte is op die toneel gevind, een met ernstige beserings en een wat slegs matige beserings opgedoen het.” Paramedici het onmiddellik noodbehandeling toegepas. Die man wat ernstige beserings opgedoen het, het egter kort hierna aan sy brandwonde beswyk. Die ander pasiënt is na ŉ nabygeleë hospitaal geneem vir verdere behandeling. Volgens Meiring is die bestuurder van die klein vragmotor nie op die toneel gevind nie. “Ons het verneem dat ooggetuies die mense uit die brandende wrakke bevry het.” Die oorsaak van die ongeluk word ondersoek.